**„Лопта лопту стиже“**

Одељење формира круг тако да размак између ученика не буде више од једног корака. Затим се пребројавањем на парове (први, други), формирају две екипе, једна екипа „првих“ и екипа „других“. Два ученика који се налазе један поред другог (супротне екипе) добијају по лопту. На знак учитељ лопта се додаје удесно свом играчу (значи сваком другом) што брже, са циљем да се сустигне и престигне лопта друге екипе. Побеђује екипа чија је лопта пре обишла круг.